CELEX: 32011R1093
Language: et
Date: 2011-10-28 00:00:00
Title: Komisjoni rakendusmäärus (EL) nr 1093/2011, 28. oktoober 2011 , milles käsitletakse Euroopa Liidu ja selle liikmesriikide ning Korea Vabariigi vahelisele vabakaubanduslepingule lisatud päritolustaatusega toodete mõiste määratlust käsitleva protokolliga kehtestatud päritolureeglitest tehtavate erandite kohaldamist

29.10.2011   
            
            
               ET
            
            
               Euroopa Liidu Teataja
            
            
               L 283/27
            
         KOMISJONI RAKENDUSMÄÄRUS (EL) nr 1093/2011,
   28. oktoober 2011,
   milles käsitletakse Euroopa Liidu ja selle liikmesriikide ning Korea Vabariigi vahelisele vabakaubanduslepingule lisatud päritolustaatusega toodete mõiste määratlust käsitleva protokolliga kehtestatud päritolureeglitest tehtavate erandite kohaldamist
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. septembri 2010. aasta otsust 2011/265/EL ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu Euroopa Liidu nimel allkirjastamise ja selle ajutise kohaldamise kohta, (1) eriti selle artiklit 7,
   ning arvestades järgmist:
   
               (1)
            
            
               Otsusega 2011/265/EL andis nõukogu volituse allkirjastada Euroopa Liidu nimel ühelt poolt Euroopa Liidu ja selle liikmesriikide ning teiselt poolt Korea Vabariigi vaheline vabakaubandusleping (2) (edaspidi „leping”). Otsusega 2011/265/EL kinnitati lepingu ajutist kohaldamist, tingimusel et leping hiljem sõlmitakse, nagu on sätestatud lepingu artiklis 15.10.5. Lepingu ajutise kohaldamise alguskuupäevaks määrati 1. juuli 2011.
            
         
               (2)
            
            
               Lepingule lisatud päritolustaatusega toodete mõiste määratlust ja halduskoostöö meetodeid käsitleva protokolli (3) (edaspidi „protokoll”) II(a) lisas tehakse mitmete eri toodete puhul erand protokolli II lisas kehtestatud päritolureeglitest. Erandeid kohaldatakse üksnes aastakvoodi piires. Seetõttu oleks vaja kehtestada kõnealuste erandite kohaldamise tingimused.
            
         
               (3)
            
            
               Protokolli II(a) lisa kohaselt tuleb surimivalmististe (CN-kood 1604 20 05) päritolutõendile lisada tõendavad dokumendid, et surimivalmistis sisaldab vähemalt 40 massiprotsenti kala ja et surimi põhikoostisosana on kasutatud vaikse ookeani mintaid (Theragra chalcogramma).
            
         
               (4)
            
            
               Protokolli II(a) lisa kohaselt tuleb värvitud riide (CN-koodid 5408 22 ja 5408 32) päritolutõendile lisada tõendavad dokumendid, et kasutatud värvimata riide väärtus ei ületa 50 % toote tehasehinnast.
            
         
               (5)
            
            
               Kuna protokolli II(a) lisas kindlaksmääratud kvoote hallatakse komisjoni poolt saabumise järjekorras teenindamise põhimõttel, tuleks neid hallata kooskõlas komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (4).
            
         
               (6)
            
            
               Kuna lepingut kohaldatakse alates 1. juulist 2011, tuleks käesolevat määrust kohaldada alates samast kuupäevast.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Euroopa Liidu ja selle liikmesriikide ning Korea Vabariigi vahelise vabakaubanduslepingu juurde kuuluva päritolustaatusega toodete mõiste määratlust ja halduskoostöö meetodeid käsitleva protokolli („protokoll”) II(a) lisas kehtestatud päritolureegleid kohaldatakse käesoleva määruse lisas loetletud toodete suhtes.
   2.   Lõikes 1 osutatud päritolureegleid kohaldatakse erandina protokolli II lisas kehtestatud päritolureeglitest ja vastavalt lisas kindlaksmääratud kvootide suhtes.
   Artikkel 2
   Käesolevas määruses kehtestatud päritolureegleid kohaldatakse järgmistel tingimustel:
   
               a)
            
            
               enne toodete liidus vabasse ringlusse lubamist tuleb esitada heakskiidetud eksportija allkirjaga deklaratsioon asjaomaste toodete erandi tingimustele vastavuse kohta;
            
         
               b)
            
            
               punktis a osutatud deklaratsioon peab sisaldama järgmist ingliskeelset lauset: „Derogation — Annex II(a) of the Protocol concerning the definition of originating products and methods of administrative cooperation”.
            
         Artikkel 3
   1.   Surimivalmististe (CN-kood 1604 20 05) päritolutõendile tuleb lisada tõendavad dokumendid, et surimivalmistis sisaldab vähemalt 40 massiprotsenti kala ja et surimi põhikoostisosana on kasutatud vaikse ookeani mintaid (Theragra chalcogramma).
   2.   Vastavalt protokolli artiklile 28 esitatakse lõikes 1 osutatud mõiste „põhikoostisosa” vajaduse korral tõlgendamiseks tollikomiteele.
   Artikkel 4
   1.   Artiklis 3 osutatud tõendavad dokumendid sisaldavad vähemalt heakskiidetud eksportija allkirjaga ingliskeelset kinnitust, et
   
               a)
            
            
               surimivalmistis sisaldab vähemalt 40 massiprotsenti kala;
            
         
               b)
            
            
               surimi põhikoostisosana on kasutatud vaikse ookeani mintaid (Theragra chalcogramma).
            
         2.   Lõikes 1 märgitud kinnitus peab sisaldama ühtlasi järgmist:
   
               a)
            
            
               vaikse ookeani mintai (Theragra chalcogramma) kasutatud kogus protsendina surimivalmistises kasutatud kalast;
            
         
               b)
            
            
               vaikse ookeani mintai päritoluriik.
            
         Artikkel 5
   Värvitud riide (CN-koodid 5408 22 ja 5408 32) päritolutõendile tuleb lisada tõendavad dokumendid, et kasutatud värvimata riide väärtus ei ületa 50 % toote tehasehinnast.
   Artikkel 6
   Artiklis 5 osutatud tõendavad dokumendid sisaldavad vähemalt heakskiidetud eksportija allkirjaga ingliskeelset kinnitust, et kasutatud värvimata riide väärtus ei ületa 50 % toote tehasehinnast. Kinnitus peab sisaldama ühtlasi järgmist:
   
               a)
            
            
               värvitud riide (CN-koodid 5408 22 ja 5408 32) valmistamiseks kasutatud päritolustaatuseta värvimata riide hind eurodes;
            
         
               b)
            
            
               värvitud riide (CN-koodid 5408 22 ja 5408 32) tehasehind eurodes.
            
         Artikkel 7
   Käesoleva määruse lisas loetletud kvoote haldab komisjon kooskõlas määruse (EMÜ) nr 2454/93 artiklite 308a–308c sätetega.
   Artikkel 8
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. oktoober 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 127, 14.5.2011, lk 1.
   
      (2)  ELT L 127, 14.5.2011, lk 6.
   
      (3)  ELT L 127, 14.5.2011, lk 1344.
   
      (4)  EÜT L 253, 11.10.1993, lk 1.
   
      LISA
      Kombineeritud nomenklatuuri klassifitseerimise üldreeglitest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud käesoleva määruse vastuvõtmise ajal kehtivate CN-koodide raames.
      
                  Jrk-nr
               
               
                  CN-kood
               
               
                  TARICi alamrubriik
               
               
                  Toodete kirjeldus
               
               
                  Kvoodi kehtivusaeg
               
               
                  Kvoodi maht
                  (netokaal tonnides, kui ei ole ette nähtud teisiti)
               
            
                  09.2450
               
               
                  1604 20 05
               
               
                   
               
               
                  Surimivalmistised
               
               
                  1.7.2011–30.6.2012
               
               
                  2 000
               
            
                  1.7.2012–30.6.2013
               
               
                  2 500
               
            
                  Alates 1.7.2013:
               
               
                   
               
            
                  1.7–30.6
               
               
                  3 500
               
            
                  09.2451
               
               
                  1905 90 45
               
               
                   
               
               
                  Küpsised
               
               
                  1.7–30.6
               
               
                  270
               
            
                  09.2452
               
               
                  2402 20
               
               
                   
               
               
                  Tubakat sisaldavad sigaretid
               
               
                  1.7–30.6
               
               
                  250
               
            
                  09.2453
               
               
                  5204
               
               
                   
               
               
                  Puuvillane õmblusniit, jaemüügiks pakendatud või pakendamata
               
               
                  1.7–30.6
               
               
                  86
               
            
                  09.2454
               
               
                  5205
               
               
                   
               
               
                  Puuvillane lõng (v.a õmblusniit), puuvillasisaldusega vähemalt 85 % massist, jaemüügiks pakendamata
               
               
                  1.7–30.6
               
               
                  2 310
               
            
                  09.2455
               
               
                  5206
               
               
                   
               
               
                  Puuvillane lõng (v.a õmblusniit) puuvillasisaldusega alla 85 % massist, jaemüügiks pakendamata
               
               
                  1.7–30.6
               
               
                  377
               
            
                  09.2456
               
               
                  5207
               
               
                   
               
               
                  Puuvillane lõng (v.a õmblusniit), jaemüügiks pakendatud
               
               
                  1.7–30.6
               
               
                  92
               
            
                  09.2457
               
               
                  5408
               
               
                   
               
               
                  Riie tehisfilamentlõngast, k.a rubriigis 5405 nimetatud materjalidest
               
               
                  1.7–30.6
               
               
                  17 805 290 m2
                  
               
            
                  09.2458
               
               
                  5508
               
               
                   
               
               
                  Õmblusniit keemilistest staapelkiududest, jaemüügiks pakendatud või pakendamata
               
               
                  1.7–30.6
               
               
                  286
               
            
                  09.2459
               
               
                  5509
               
               
                   
               
               
                  Lõng (v.a õmblusniit) sünteesstaapelkiududest, jaemüügiks pakendamata
               
               
                  1.7–30.6
               
               
                  3 437
               
            
                  09.2460
               
               
                  5510
               
               
                   
               
               
                  Lõng (v.a õmblusniit) tehisstaapelkiududest, jaemüügiks pakendamata
               
               
                  1.7–30.6
               
               
                  1 718
               
            
                  09.2461
               
               
                  5511
               
               
                   
               
               
                  Lõng (v.a õmblusniit) keemilistest staapelkiududest, jaemüügiks pakendatud
               
               
                  1.7–30.6
               
               
                  203